BOSNA I HERCEGOVINA

FEDERACIJA BOSNE I HERCEGOVINE

ZENIČKO - DOBOJSKI KANTON

GRAD VISOKO

JAVNA USTANOVA ZA PREDŠKOLSKI ODGOJ I OBRAZOVANJE VISOKO

UPRAVNI ODBOR

Broj: 04-156/25

Datum : 28.05.2025

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, broj: 12/03,34/03 i 65/13), člana 29. Uredbe sa zakonskom snagom o ustanovama („Službeni list RBiH“, broj: 06/92, 08/93 i 13/94), člana 40. Zakona o predškolskom odgoju i obrazovanju ZDK („Službene novine ZDK“, broj: 7/10), Pravila JU za predškolski odgoj i obrazovanje Visoko(br.04-160/16 od 15.07.2016, te Saglasnosti Osnivača broj:01/1-02-1032/25 od 10.06.2025. godine, i Odluke Upravnog odbora Javne ustanove za predškolski odgoj i obrazovanje Visoko o raspisivanju Javnog konkursa za izbor i imenovanje direktora/ice broj:04-153/25 od 28.05.2025 .godine, Upravni odbor JU za predškolski odgoj i obrazovanje Visoko objavljuje:

**JAVNI K O N K U R S**

**za izbor i imenovanje direktora/ice JU za predškolski odgoj i obrazovanje Visoko**

Raspisuje se Konkurs za izbor i imenovanje direktora/ice JU za predškolski odgoj i obrazovanje Visoko. Imenovanje se vrši na mandatni period od 4 (četiri) godine, sa mogućnošću ponovnog imenovanja. Isto lice ne može biti uzastopno imenovano na više od dva mandata u istoj ustanovi, računajući i tekući mandat.

**I OPIS POZICIJE DIREKTORA**

Direktor predškolske ustanove, pored poslova i zadataka utvrđenih Zakonom obavlja i slijedeće poslove:a)predlaže program odgojno-obrazovnog rada i aktivnosti za unapređenje tog rada u okvirugodišnjeg programa rada i poduzima odgovarajuće mjere za njihovo provođenje, b)vrši izbor i postavljanje svih ostalih zaposlenika i sa njima zaključuje ugovor o radu odnosno donosi odluku o prestanku ugovora o radu,c)odlučuje o raspoređivanju zaposlenika predškolske ustanove na određene poslove i zadatke,d)prati i usmjerava rad odgajatelja i drugih zaposlenika predškolske ustanove,e)podnosi izvještaj o uspjehu i postignutim rezultatima odgojno-obrazovnog rada, upravnom odboru predškolske ustanove, osnivaču i Pedagoškom zavodu koji vrši stručni nadzor,f)vrši i druge poslove predviđene pravilima predškolske ustanove.

**II USLOVI ZA IZBOR**

Kandidat za imenovanje na poziciju direktora u Javnoj ustanovi za predškolski odgoj i

obrazovanje Visoko mora ispunjavati opće i posebne uslove.

Opći uslovi su:

1. da je državljanin BiH,

2. da je stariji od 18 godina,

3. da je zdravstveno sposoban,

4. da nije osuđivan za krivično djelo i za privredni prijestup nespojiv sa dužnošću u instituciji u koju se kandiduje pet godina o dana pravosnažnosti presude, isključujući vrijeme zatvorske kazne,

5. da nije lice kojem je pravosnažnom presudom suda zabranjeno obavljanje aktivnosti u nadležnoj instituciji u kojoj se kandiduje,

6. da nije otpušten iz državne službe kao rezultat disciplinske mjere na bilo kojoj razini vlasti u BiH u periodu od tri godine od dana prijavljivanja na Javni konkurs,

7. da nije pod optužnicom Međunarodnog suda za ratne zločine u bivšoj Jugoslaviji (člana IX. 1. Ustava Bosne i Hercegovine),

8. da nije član organa zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u Federaciji BiH („Službene novine Federacije BiH“, broj: 70/80),

9. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije BiH ("Službene novine Federacije BiH", br. 34/03), i

10. da nema privatni / finansijski interes u ustanovi u kojoj se kandiduje.

Posebni uslovi su:

1. kandidat mora imati visoku stručnu spremu, odnosno završen najmanje prvi

studijski ciklus u području predškolskog odgoja, pedagogije, specijalne

pedagogije ili psihologije, a izuzetno za direktora predškolske ustanove može

biti imenovan i nastavnik predškolskog odgoja i obrazovanja,

2. najmanje pet (5) godina rada na poslovima odgoja i obrazovanja,

3. položen stručni ispit,

4. da se naročito ističe svojim radom u organizaciji odgojno – obrazovne djelatnosti, pedagoškoj teoriji i praksi,

5. da posjeduje stručne, organizacione i rukovodne sposobnosti, i

6. da priloži Program rada predškolske ustanove za mandatni period.

**III SADRŽAJ PRIJAVE**

Kao dokaz o ispunjavanju uslova iz konkursa, kandidati su uz potpisanu prijavu koja treba da sadrži kraću biografiju, adresu i kontakt telefon dužni dostaviti i sljedeće dokumente (original ili ovjerene kopije ne starije od 6 mjeseci):

a) diploma o završenom obrazovanju,

b) dokaz o traženom radnom stažu,

c) dokaz o položenom stručnom ispitu za samostalan odgojno - obrazovni rad,

d) program rada predškolske ustanove za mandatni period,

e) uvjerenje o državljanstvu (ne starije od 6 mjeseci), i

f) ovjerenu izjavu kandidata o činjenicama nabrojanim u tačkama 4. do 10. Općih uslova konkursa.

Napomene:

Izabrani kandidat će biti u obavezi u određenom roku dostaviti:

- ljekarsko uvjerenje kao dokaz da je njegovo zdravstveno stanje i psihofizičke sposobnosti odgovaraju uslovima radnog mjesta,

- uvjerenje o nekažnjavanju ili uvjerenje da fizičko lice nije osuđivano za krivično djelo ili privredni prijestup (izdaje MUP), i

- uvjerenje o nevođenju krivičnog postupka - izdaje Sud.

Rok za podnošenje prijava je 15 (petnaest) dana od dana objavljivanja u službenom listu FBiH i dnevnom listu Oslobođenje ( datum objave 18.06.2025. godine , krajnji datum za predaju dokumenata je 03.07.2025. godine).

Na osnovu Pravilnika o platama JU za predškolski odgoj i obrazovanje Visoko, pripadajuća plata za mjesto direktora/ice iznosi 1.660,00KM.

Prijave sa potrebnom dokumentacijom treba dostaviti u zatvorenoj koverti lično ili preporučeno poštom na adresu:

JU za predškolski odgoj i obrazovanje Visoko,

Upravni odbor za direktora/icu Javne ustanove za predškolski odgoj i obrazovanje Visoko,

Adresa : Donje Rosulje bb, 71300 Visoko

sa naznakom: „Prijava na konkurs za izbor i imenovanje direktora JU za predškolski odgoj i obrazovanje Visoko - NE OTVARATI“

Neblagovremene, neuredne i nepotpune prijave, kao i prijave kandidata koji ne ispunjavaju opće i posebne uslove, neće biti uzete u razmatranje.

Kandidati koji ispunjavaju uslove konkursa biće obaviješteni o mjestu i vremenu obavljanja intervjua. Po okončanju procedure po Javnom konkursu, dokumentacija priložena prijavi neće se vraćati kandidatima, osim na osnovu pismenog zahtjeva kandidata.

Upravni odbor